Sebuah kereta api KTM Antarabandar di stesen kereta api Kuala Lipis, Pahang (sekitar tahun 2004).
**KTM Antarabandar** (bahasa Inggeris: ***KTM Intercity***code: en is deprecated ) merujuk kepada perkhidmatan kereta api antara bandar berkuasa diesel di Semenanjung Malaysia, Singapura, dan Negara Thai dioperasikan oleh Keretapi Tanah Melayu Berhad (KTMB). Kebanyakan perkhidmatan beroperasi dari stesen Kuala Lumpur Sentral di Kuala Lumpur. Namun terdapat beberapa perkhidmatan yang hanya beroperasi di landasan Pantai Timur antara Tumpat dengan Gemas dan terus ke Singapura. Terdapat juga satu perkhidmatan kereta api merentas sempadan antara Butterworth dengan Hat Yai, Thailand.

KTM Antarabandar telah lama menikmati kejayaan sederhana, namun bertambah persaingannya dengan pengangkutan jalan raya dan pengangkutan udara atas penambahan bilangan lebuh raya dan penerbangan murah menawarkan masa perjalanan yang lebih singkat. Pada tahun 2006, KTM Antarabandar mendapat untung sebanyak RM70.94 juta sebagai hasil kumpulan, kekal sekitar RM 65 juta sejak 2001.

Perkhidmatan setempat dan ekspres
---------------------------------

Terdapat dua jenis perkhidmatan KTM Antarabandar: *ekspres* dan *kereta api mel*. Kereta api mel secara umumnya juga dirujuk sebagai kereta api tempatan atau tren lokal. Semua kereta api penumpang pada landasan Pantai Barat merupakan kereta api ekspres - kecuali satu perkhidmatan kereta api tempatan antara Singapura dan Gemas - yang hanya berhenti pada stesen-stesen utama. Landasan Pantai Timur masih ada kereta api mel yang berhenti pada semua stesen dan perhentian.

KTM pernah mengoperasikan satu *perkhidmatan shuttle* antara Johor Bahru dan Singapura untuk memberi manfaat mereka yang bekerja di negara bandar ini, namun perkhidmatan ini telah ditamatkan pada 15 April 2006. Ini disebabkan oleh projek pembaharuan landasan antara Seremban dan Singapura. Kini perkhidmatan *shuttle* dilarikan antara Ipoh dan Sentral KL, Tumpat dan Kemubu serta Woodlands dan Gemas

Pada 1 Julai 2011, berikutan penamatan operasi KTM di Stesen Keretapi Tanjung Pagar di Singapura, perjalanan KTM Antarabandar ke selatan Semenanjung Malaysia berakhir di terminal Woodlands di Woodlands, Singapura yang hanya terletak kira-kira 2 kilometer dari Johor Bahru.

Berikut antara perkhidmatan yang beroperasi bagi KTM antarabandar :

Ekspres rakyat. Woodlands-butterworth
Ekspres rakyat Butterworth-woodlands
Ekspres sinaran selatan woodlands-kl sentral
Ekspres sinaran selatan. Kl sentral- woodlands
Ekspres senandung timuran woodlands -tumpat
Ekspres senandung wau. Kl sentral-tumpat
Ekspres senandung langkawi. Kl sentral-hat yai
Ekspres senandung sutera. Woodlands-kl sentral

Perkhidmatan yang telah dihentikan operasi :

Ekspres kenali
Ekspres gading mas
Lambaian Timur
Ekspres sinaran utara
Ekspres senandung mutiara
Ekspres sinaran timur
Ekspres sinaran pagi
Kembara

Senarai stesen KTM Antarabandar
-------------------------------

Berikut merupakan senarai stesen KTM Antarabandar.

### Laluan Utara-Selatan

| Nama stesen | Bandar lokasi stesen | Tarikan utama | Nota |
| --- | --- | --- | --- |
| (Bersambung ke keretapi Negeri Thai) |
| Stesen keretapi Padang Besar | Padang Besar, Perlis |  |  |
| Stesen keretapi Arau | Arau, Perlis | Stesen KTMB terdekat untuk ke Pulau Langkawi |  |
| Stesen keretapi Alor Star | Alor Star, Kedah |  |  |
| Stesen keretapi Sungai Petani | Sungai Petani, Kedah |  |  |
| Stesen keretapi Butterworth | Butterworth, Pulau Pinang | Feri dan Jambatan Pulau Pinang |  |
| Stesen keretapi Bukit Mertajam | Bukit Mertajam, Pulau Pinang |  |  |
| Stesen keretapi Nibong Tebal | Nibong Tebal, Pulau Pinang |  |  |
| Stesen keretapi Taiping | Kg. Boyan Taiping, Perak |  |  |
| Stesen keretapi Ipoh | Ipoh, Perak | Reka bentuk Taj Mahal(boleh dikenali sebagai Taj Mahal Ipoh) |  |
| Stesen keretapi Tapah Road | Tapah Road, Perak |  |  |
| Stesen keretapi Tanjung Malim | Tanjung Malim, Perak |  |  |
| Stesen keretapi Rawang | Rawang, Selangor |  | pertukaran dengan Laluan Rawang-Seremban KTM Komuter |
| Kuala Lumpur Sentral | Kuala Lumpur |  | **Pertukaran dengan semua keretapi antara bandar dan komuter serta monorel** |
| Stesen keretapi Kajang | Kajang, Selangor |  | pertukaran dengan Laluan Rawang-Seremban KTM Komuter |
| Stesen keretapi Seremban | Seremban, Negeri Sembilan |  | pertukaran dengan Laluan Rawang-Seremban KTM Komuter |
| Stesen keretapi Pulau Sebang/Tampin | Pulau Sebang, Melaka | Lokasi bersejarah Negeri Melaka | Stesen KTM utama untuk ke Melaka |
| Stesen keretapi Gemas | Gemas, Negeri Sembilan |  | Pertukaran dengan Laluan Pantai Timur Antarabandar |
| Stesen keretapi Segamat | Segamat, Johor |  |  |
| Stesen keretapi Labis | Labis, Johor |  |  |
| Stesen keretapi Paloh | Paloh, Johor |  |  |
| Stesen keretapi Kluang | Kluang, Johor |  |  |
| Stesen keretapi Kulai | Kulai, Johor | Lapangan Terbang Antarabangsa Senai |  |
| JB Sentral | Johor Bahru, Johor | Gerbang Selatan Bersepadu dan JB Sentral |  |
| Woodlands | Woodlands, Singapura |  |  |
|

### Laluan Pantai Timur

| Nama stesen | Bandar lokasi stesen | Tarikan utama | Nota |
| --- | --- | --- | --- |
| Stesen keretapi Gemas | Gemas, Negeri Sembilan |  | Pertukaran dengan **Laluan Utara-Selatan** Antarabandar |
| Stesen keretapi Bahau | Bahau, Negeri Sembilan |  |  |
| Stesen keretapi Teriang | Teriang, Pahang |  |  |
| Stesen keretapi Bahau | Bahau, Pahang |  |  |
| Stesen keretapi Mentakab | Mentakab, Pahang |  |  |
| Stesen keretapi Jerantut | Jerantut, Pahang |  |  |
| Stesen keretapi Kuala Lipis | Kuala Lipis, Pahang |  |  |
| Stesen keretapi Gua Musang | Gua Musang, Kelantan |  |  |
| Stesen keretapi Dabong | Dabong, Kelantan |  |  |
| Stesen keretapi Kuala Krai | Kuala Krai, Kelantan |  |  |
| Stesen keretapi Tanah Merah | Tanah Merah, Kelantan |  |  |
| Stesen keretapi Pasir Mas | Pasir Mas, Kelantan |  | Pertukaran dengan **Laluan Rantau Panjang** Antarabandar |
| Stesen keretapi Wakaf Bharu | Kota Bharu, Kelantan |  |  |
| Stesen keretapi Tumpat | Tumpat, Kelantan |  |  |
|

### Laluan Rantau Panjang

| Nama stesen | Bandar lokasi stesen | Tarikan utama | Nota |
| --- | --- | --- | --- |
| Stesen keretapi Pasir Mas | Pasir Mas, Kelantan |  | Pertukaran dengan **Laluan Pantai Timur** Antarabandar |
| Stesen keretapi Rantau Panjang | Rantau Panjang, Kelantan |  |  |
| (Bersambung ke Thai Railway) |
|

Lihat juga
----------

* Pengangkutan rel di Malaysia
* Kereta Api Rentas Asia

Rujukan
-------

1. ↑  Darshini M. Nathan (6 Oktober 2007). "Back on track: KTMB upgrades to be competitive". Bizweek, The Star. Diarkibkan daripada yang asal pada 2007-10-11. Dicapai pada 18 November 2008.